लाहौर/मुंबई. पाकिस्तानी एक्ट्रेस और सिंगर राबी पीरजादा ने बॉलीवुड और सलमान खान पर गंभीर आरोप लगाया है। राबी का कहना है कि बॉलीवुड, खासकर सलमान की फिल्में पाकिस्तानी यूथ को बर्बाद कर रही हैं और इससे देश में क्राइम बढ़ रहा है। राबी ने यह आरोप लाहौर में प्रेस कॉन्फ्रेंस के दौरान तब लगाया, जब वे अपनी अपकमिंग फिल्म को प्रमोट कर रही थीं। क्या-क्या कहा राबी ने...
- राबी ने कहा, "बॉलीवुड में रिलीज होने वाली हर फिल्म क्राइम के बारे में या फिर किसी क्रिमिनल एक्टिविटी पर बेस्ड होती है। खासकर, सलमान खान की हर फिल्म में इस तरह की झलक देखने को मिलती है।"
- "मेरा सवाल यह है कि इंडियन फिल्म मेकर्स यूथ को क्या सिखा रहे हैं? एक समय था जब सोशल इश्यूज को उठाने वाली और मैसेज देने वाली फिल्मों के चलते पाकिस्तानी सिनेमा पीक पर था। हम अपनी फिल्मों के जरिए सोसाइटी को एजुकेट कर रहे थे, लेकिन बॉलीवुड ने सब कुछ बदलकर रख दिया।"
- राबी पाकिस्तानी टीवी पर 'किस्सा कुर्सी का' और 'Whats Up With Rabi' को होस्ट कर चुकी हैं। इनकी दो फिल्में 'शोर शराबा' और 'प्यार की FIR' 2017 में रिलीज हो सकती हैं।
माहिरा खान भी उठा चुकी हैं बॉलीवुड पर उंगली
- फिल्म रईस (2017) से शाहरुख खान के अपोजिट बॉलीवुड डेब्यू करने वाली पाकिस्तानी एक्ट्रेस माहिरा खान भी बॉलीवुड पर सवाल खड़े कर चुकी हैं।
- फिल्म की रिलीज से पहले माहिरा का एक वीडियो मीडिया में वायरल हुआ था, जिसमें वे कह रही थीं कि पाकिस्तान को इंडिया से इंस्पायर होने की कतई जरूरत नहीं है।
- हालांकि, यह वीडियो 2011 का था। तब माहिरा ने उमर शरीफ के चैट शो में हिस्सा लिया था। उस दौरान माहिरा ने एक सवाल के जवाब में कहा था, "आपको इंडिया से इंस्पायर नहीं होना चाहिए। बिल्कुल भी नहीं। हम लोग बॉलीवुड नहीं हैं।"
सलमान को छिछोरा बता चुकी है पाक एक्ट्रेस
- कुछ दिनों पहले 'हिंदी मीडियम' से बॉलीवुड डेब्यू करने जा रहीं पाकिस्तानी एक्ट्रेस सबा कमर का एक वीडियो वायरल हुआ था, जिसमें वे सलमान खान को छिछोरा कहती नजर आ रही थीं।
- इस दौरान उनसे बॉलीवुड एक्टर्स के बारे में राय मांगी गई थी। वीडियो में सबा ऋतिक रोशन, इमरान हाशमी और रितेश देशमुख का मजाक उड़ाती भी नजर आई थीं।
- वहीं, सलमान के बारे में उन्होंने कहा था, "सल्लू भैया से बहुत डर लगता है। बहुत छिछोरे हैं आप। इनमें कोई भी स्टाइल नहीं है। डांस भी करना नहीं आता। खुद का स्टेप निकाल लेते हैं, कुछ भी करने लगते है। मुझे इनके साथ काम नहीं करना।"
hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva awa_Deva hin_Deva